Source: https://roxanaiordache.wordpress.com/category/libertate-universala/
Timestamp: 2019-12-13 22:30:55+00:00

Document:
Libertate universală | Welcome to Roxania
Archive for the ‘Libertate universală’ Category
CSM ADAUGĂ LA LEGE. ŞI PONTA CE FACE?
Jartelele de la CSM au făcut cadou Antenei 3, de ziua ei – opt anişori, la mai mare! -, o decizie care nu se poate compara în imbecilitate decât cu aia de ieri a CCR.
Şi CSM, ca şi CCR, adaugă la lege. Adică, se decretează ca CEKA, STASI, GESTAPO sau pe româneşte, poliţie politică.
Şi zice că libertatea presei nu e absolută, fiindcă aşa vrea foliculina Hăinelii. Că mai sunt suficiente jartele în CSM care au votat ruşinea asta-i de fapt explicaţia degradării. Slugărnicia.
Slugărnicia nu poate avea decât o gamă restrânsă de explicaţii: precaritatea profesională, frica de represiune. Mai poate fi şi carierismul cu orice preţ. Ceea ce tot precaritate dovedeşte: dacă nu profesională, atunci, morală. Cât cuprinde.
Deci, comunicat imbecilissim al CSM, că inspecţia judiciară sexizată contra Antenei 3 a decis că televiziunea e vinovată pentru că şi-a exercitat dreptul la liberă exprimare, în detrimentul unor fraude din justiţie. Şi mai ce?
Dacă aşa ceva s-ar întâmpla în oricare altă ţară care are pretenţia, teoretică, de stat de drept şi democraţie funcţională, Hăineală şi gaşca ei ar zbura din funcţii, cu fulgi cu tot. Mai ales că tot corpul veritabil al magistraţilor denunţă nereprezentativitatea flagrantă a CSM şi modul mai mult decât abuziv, modul totalitar de a (re)acţiona contra propriei bresle, a clasei politice, a presei, a societăţii, în general. Şi în particular, la adresa tuturor celor care nu fac nici parte din sistem, nici sluj în faţa lui.
Radu Tudor rămâne vertical, a sesizat Parlamentul European cu privire la atentatul împotriva libertăţii presei, a libertăţii de exprimare, în general, pe care îl comit chiar instituţii care ar trebui să le garanteze.
Dar Ponta va tăcea adânc, iar dacă va fi întrebat, cumva, va răspunde atât de stupid-previzibil, că nu se poate băga în statalitatea în stat a CSM. Nici a CCR. Nici a SRI, etc. Pentru că e parte din totalitarismul care îi convine, sperând să-i fie, după ce pleacă Băsescu, noul moţ pe fecale.
Aşa ceva atât de ostentativ nu s-a întâmplat nici în timpul guvernărilor băsiste oficiale. Bravo, Ponta! Justiţia ta. Procuroriada.
P.S. Repet şi de această dată, cu privire la CSM, cum am spus-o şi ieri, referitor la totalitarismul CCR: Crin Antonescu e de vină. Pentru că nu s-a bătut ca să introducă în Constituţia revizuită acel articol unic pe care îl are Constituţia SUA, anume, Primul Amendament, privind libertatea nelimitată de exprimare. Şi pentru că a cedat în faţa lui Ponta, acceptând statutul de magistrat pentru procuror, care nu este decât un funcţionar de stat ca şi poliţistul, iar în proiectul revizuit al Constituţiei avea posibilitatea şi datoria să introducă prevederea că procurorul este avocat al statului. Atât. Ba conta, conta enorm, pentru că toţi ar fi pus decizia CCR pe seama faptului că proiectul de revizuire a Constituţiei e prea radical pentru a fi admis de sistem. Când colo, e prost. Preferabilă rămâne Constituţia actuală. E remarcabilă, oricum, declaraţia preşedintelui Antonescu, anume că poate referendumul privind revizuirea Constituţiei va fi simultan cu alegerile prezidenţiale. Mai urmează şi să revizuiască revizuirile. Că altfel nu face decât să se autosubmineze.
UPDATE. Uitasem esenţialul: când CSM a sesizat inspecţia judiciară contra unei instituţii mass-media am scris că e o aberaţie fără margini, întrucât jurisdicţia inspecţiei judiciare este exclusiv asupra judecătorilor şi procurorilor.
Dacă CSM a pus inspecţia judiciară pe Antena 3, rezultă, conform aceleiaşi logici, că Antena 3 este instanţă. Deci, îl poate aresta pe Băsescu. Îl poate şi judeca. De fapt, îl poate condamna din momentul arestării. Nu-i ăsta modelul sistemului judiciar băsecurist?
Publicat în Categoria Elena Băsescu, Categoria Hitler şi Stalin, Ceasul rău pisica fără vină, Crimă organizata, Curtea Constituţională, DNA serveste patria, Eveniment, Galeria de succesuri, Guvern, Imperiul Răului, Justiţie, La aniversară, Liberalii, Libertate universală, Mare caracter, Monumentus altus, Moţiunea de centură, Nesimţire, Oroare, PR, Presa, Prostituţie, Romania unfinished business, Romanian Psycho, Stupid Service, USL | 29 Comments »
MUCENICII, MOŞII DE IARNĂ, ZIUA BĂRBATULUI. BISERICA ORTODOXĂ ROMÂNĂ PREGĂTEŞTE CANONIZAREA SFINŢILOR ÎNCHISORILOR
Sâmbătă 9 martie 2013
Foto via http://www.basilica.ro
Pentru că anul acesta sărbătoarea Sfinţilor 40 de Mucenici din Sevastia a căzut o dată cu Moşii de iarnă, Biserica Ortodoxă Română a ţinut ieri, 8 martie, sfânta liturghie pentru Mucenici, care sunt pomeniţi azi.
În cuvântul de la Patriarhie de ieri s-a pomenit de mucenicii din închisorile comuniste, care au urmat exemplul antecesorilor, îndurând martiriul întru Hristos. Menţiunea anunţă pregătirea pentru canonizarea sfinţilor închisorilor, pentru care supravieţuitorii temniţelor depun mărturie.
Am avut privilegiul să-i cunosc personal, de exemplu, pe mărturisitorii sfinţeniei lui Valeriu Gafencu din închisoarea de la Tg.Ocna, la comemorarea din vara anului 1991. Slujba de pomenire a fost oficiată de o adunare preoţească în frunte cu părintele Constantin Voicescu, fost deţinut la Tg.Ocna, pe atunci, student la Geografie şi devenit preot după ieşirea din iadul roşu.
De Mucenici, e Ziua Bărbatului, conform tradiţiei creştin-ortodoxe. De ce credeţi?
Publicat în Caracter, Categoria Hitler şi Stalin, Credinţă, Eveniment, Imperiul Răului, Libertate universală, PR, Romania unfinished business, Romanian Psycho, România profundă, Terorism | 4 Comments »
Publicat în America, Dedicaţie, Eveniment, Externe, Independenţă, Islam, Israel, Libertate universală, Libertate ţărilor captive, Lovely (gentle)men, Lovely ladies, Maxima zilei, Merită văzut, ONU, Palestina, PR, Terorism, UE, UK | 15 Comments »
FRANŢA ŞI RUSIA, DISPUTĂ DURĂ PE TEMA SIRIEI. BĂSESCU TÂRĂŞTE ROMÂNIA LÂNGĂ MOSCOVA
Preşedintele Franţei, François Hollande, a declarat, azi, la Palatul Élysée, că nu există altă soluţie pentru încetarea măcelului din Siria decât plecarea lui Bashar al-Assad.
Declaraţia a fost făcută în cadrul conferinţei de presă comune cu preşedintele Federaţiei Ruse, Vladimir Putin care, în schimb, şi-a reafirmat poziţia criminală, pledând în favoarea tiranului de la Damasc, prin afirmaţia în conformitate cu care „şi rebelii au provocat victime”. Putin s-a pronunţat pentru o soluţie de „mediere” între tiran şi reprezentanţii „rebelilor”.
Conferinţa de presă s-a încheiat încordat, printr-o scurtă strângere de mână între cei doi preşedinţi, care aveau expresii dure, reciproc glaciale.
Proba de turnesol în relaţiile internaţionale se dă în situaţii în care trebuie să optezi tranşant, fiindcă în joc se află vieţi omeneşti, deci, drepturi fundamentale ale omului şi totodată, principii de drept internaţional.
Ca de obicei în astfel de situaţii – cum, vă amintiţi, a fost şi în cazul Georgiei agresate teritorial de Moscova -, (încă) preşedintele mult-încercatei noastre ţări, Traian Băsescu, e de partea Rusiei. Tot ce are de-a face cu tirania îi e convenabil. Mai ales că la Damasc se află şi Hayssam Omar.
Guvernul Ponta, în schimb, se situează de partea dreptului internaţional şi a drepturilor omului. Ministrul de Externe, Andrei Marga, a recomandat expulzarea ambasadorului Siriei la Bucureşti şi rechemarea corpului diplomatic român de la Damasc. Preşedintele Băsescu n-a avut nici o reacţie.
Partea revoltătoare e că vor mai muri oameni, dar nu mai e mult până ce tiranul Bashar-al Assad va cădea. Din păcate, s-ar putea să aibă soarta lui Ghaddafi. Zic, din păcate, nu pentru el, ci pentru poporul lui, şi pentru umanitate, care ar merita să vadă judecat şi condamnat pe viaţă unul dintre cei mai sângeroşi tirani. Mubarak a fost mic copil faţă de el, iar în plan internaţional poate fi considerat chiar meritoriu pentru poziţia lui de mediator arabo-israelian, pe care şi-a asumat-o adesea, în colaborare cu SUA. Azi, fostul preşedinte egiptean a fost condamnat la închisoare pe viaţă. Mi-aş dori ca asta să i se întâmple şi lui al-Assad. Ştiu, e superbă nevastă-sa, dar ea n-are nici o vină, doar că l-a luat ştiind cine este. Deci, să suporte consecinţele văduviei în faţa gratiilor.
Ideea e că Băsescu face România de râs, a nu ştiu câta oară. Poziţie în patru labe faţă de premierul nefrecventabil al Ungariei, complicitate cu preşedintele asasin al Siriei, trădător al intereselor naţionale prin această atitudine şi prin propaganda deşănţată pentru colonizarea României: economică şi politică.
Jos Băsescu! Vive la France!
P.S. Şi Sarko ar fi avut aceeaşi poziţie, ca dovadă cât de tare l-a enervat Băsescu atunci când l-a contrazis la un summit în privinţa oportunităţii intervenţiei comunităţii internaţionale pentru debarcarea tiranului libian. Din această cauză l-a tratat ulterior ca pe un rahat. Nu ca pe un şef de stat. Asta e realitatea.
Publicat în America, Calamitate, Categoria Hitler şi Stalin, Dreapta, Electoralia, Eveniment, Externe, Franţa, Galeria de succesuri, Guvern, Imperiul Răului, Islam, Israel, Liberalii, Libertate universală, Maica lor Rusia, Oroare, Palestina, PR, Preşedinţie, Prostituţie, Romania unfinished business, Romanian Psycho, Rusia, Siria, Stânga, Stupid Service, USL | 73 Comments »
RADU TUDOR: GRECIA, „ACEASTĂ ŢARĂ INFECTĂ”!!! CINE ARE INTERESUL SĂ DISTRUGĂ GRECIA ARE INTERESUL SĂ DISTRUGĂ EUROPA ŞI FUNDAMENTUL EI CREŞTIN(-DEMOCRATIC)
Marți 21 februarie 2012
Aseară când am ajuns acasă tocmai făcuseră pisicile revoluţie punitivă din pricina marii întârzieri cu papa. Cine venea şi vedea urmele – măsline după măsline de la uşă, până la capătul holului de 12 metri! – trebuia să blameze mâţele lăsate – ca niciodată – flămânde şi revoltate – tot ca niciodată? Sau pe vinovata de mine? Le-am dat bobiţele, le-am împrospătat ceiuţul, după care am strâns urmele răscoalei, am aerisit şi am odorizat fără nici o umbră de reproş. La urma urmelor, puteau să facă în toată casa, ca să mă învăţ minte, dar au făcut-o – demonstrativ – doar pe hol. De obicei, sunt cele mai cuminţi pisici posibile.
Înainte de operaţiune, am deschis televizorul, ca să ascult între timp. Era pe sfârşite emisiunea Danei Grecu. Se vorbea despre zona euro. Radu Tudor spunea că ar fi dezastru ca Grecia să renunţe la euro, fiindcă i-ar afecta pe cei cu credite în euro şi investiţii imobiliare, şi că ar cădea vreo cinci bănci în România. Analistul a spus că „Grecia într-adevăr ar trebui pusă pe coji de nuci” şi lăsată să ispăşească, fiindcă s-a angajat în zona euro fără să-şi susţină angajamentul. Şi încununarea succesului: „Disciplina germană trebuie impusă cu forţa în Grecia, pentru ca această ţară infectă să nu mai creeze problemele pe care le-a creat Europei”. 😯
Am intrat în cameră să văd la televizor dacă e chiar Radu Tudor sau Sebi Lăzăroiu tocmai ridicat de pe cuie. Sau Udrea înainte să-şi amintească că regimul Băsescu a uitat de oameni, preocupat fiind de „ţară”. Sau PR-ul portocaliu pregătind propaganda rasistă cu care împânzeşte România.
Îl apreciez pe Radu Tudor şi încă nu pot crede că a putut declara aşa ceva. După această logică, atunci noi ar trebui să fim puşi să ispăşim în continuare cu forţa consecinţele aservirii României (de) către FMI, angajată de o putere criminală, fără să consulte, măcar de formă, cel puţin opoziţia parlamentară, dacă nu direct poporul. Grecia măcar a făcut-o cu euro pe cale parlamentară, dar fără să ţină seama de opoziţia populară. Au vină grecii că sunt obişnuiţi să trăiască veseli, fără griji, pe seama turismului, din propria postumitate? Are vină această ţară creştină că se bucură de viaţă? Aşa erau şi românii înainte de comunism, se bucurau, se veseleau atât la sate, cât şi la terase – noi semănăm mult cu grecii, de fapt, semănam (şi culegeam).
Cine a avut interesul să distrugă viaţa tradiţională a poporului creştin pe teritoriul căruia se află axa monahismului isihastic? Cine are interesul flamei anarhice distrugătoare a însuşi patrimoniului naţional cu valoare deopotrivă culturală şi economică perenă? În general, cine are interesul să distrugă Grecia? Are interesul să distrugă însăşi Europa, fiindcă Grecia e reperul şi simbolul culturii şi civilizaţiei europene perene, de la formele ei antice, la creştinismul edificator. Cum să condamni un popor structural contemplativ, cugetător, viu trăitor şi ingenios, la turnarea într-un tipar incompatibil, recte, „cu forţa… disciplina germană”? Nu sună un pic… ca …?
Şi cum poţi numi „infectă” o ţară?! Orice ţară. Ea nu-i de vină pentru conducătorii ei. Uneori, nici pentru că e locuită. Radu Tudor pe bună dreptate s-a revoltat în faţa ieşirilor viscerale la adresa românilor asimilaţi cu ţiganii, iar România, cu patria romilor – fiindcă nici nu ştim să dăm replica prin trimitere la Roma. Cu atât mai şocant e să auzi din partea lui o osândă precum „Grecia… această ţară infectă”, la adresa unei ţări care are pe steag sfânta cruce. De altfel, Sinodul Bisericii Ortodoxe a Greciei a luat poziţie fermă împotriva corupţiei guvernamentale, cale a aservirii ţării către structuri externe satanice, denunţate ca atare: şi a făcut-o din start.
Trebuie condamnat poporul grec pentru crimele conducătorilor? Trebuie blamat sau încurajat să reziste, să-şi apere valorile, să respingă diversiunea anarhică şi să recupereze existenţa tradiţională, chiar de-ar fi ca pentru asta să se rupă, dureros pe moment, de o zonă care nu aduce beneficii decât structurilor financiar-bancare şi clientelei lor interne şi internaţionale, pe spatele constrângerilor criminale impuse ţărilor şi popoarelor, imensei majorităţi a oamenilor obligaţi să se rezume la supravieţuire?
Infectă e nu Grecia, domnule Radu Tudor, ci zona euro, parte a omniprezentei zone financiare mondiale care a provocat criza globală ca să beneficieze de pe urma ei pe termen lung, prin atragerea ţărilor la infinit în împrumuturi înrobitoare, cu preţul suferinţei absurde a omului de rând. Infectă e, astfel, politica FMI – sper copilăreşte ca doamna Lagarde să schimbe din temelii orientarea (pseudo)austeră, într-o strategie de dezvoltare continuă şi durabilă, cu efect direct şi cvasi-imediat asupra nivelului de viaţă a cetăţeanului simplu. Cred că franţuzoaica ar vrea, cred că ar şi putea, dar nu cred că se poate, fiindcă ar însemna să fie lăsată să distrugă sistemul diabolic din interior. Îi urez succes, ar fi singura raţiune pentru care am mai avea ceva de negociat pe viitor cu FMI, nu politica în genunchi pe care o face regimul Băsescu – vezi raporturile practicate la Palatul Victoria, pentru care Ungureanu l-a invitat pe Franks.
Ruperea de euro, implozia şandramalei ar avea consecinţe grave pe termen scurt, dar Grecia şi-ar asuma o suferinţă clăditoare, fiindcă e un popor creştin care – ca şi noi – cunoaşte sensul înălţător al suferinţei, a cărei dimensiune e fraternitatea întru Hristos, mila şi iubirea de aproape. Să impui unui popor o suferinţă fără sens – deci, fără orizont – e o crimă inacceptabilă. O crimă la adresa umanităţii. Grecia refuză absurditatea curbelor de sacrificiu, evident ciclice, programate să fie aşa – că dacă tai la infinit şi nu semeni nimic, nu poţi culege decât iarbă uscată pe morminte. Incapacitatea de plată este în mod evident premeditată – politicienii oneroşi şi clientelele lor au sifonat sumele uriaşe împrumutate de la FMI şi alimentate ulterior prin filiala europeană, cârdăşie subterană mondială.
Ar trebui să mulţumim Greciei că ne avertizează să nu facem greşeala de a ne duce pe pustii, aderând la un proiect aberant. Care are ca finalitate desfiinţarea statelor naţionale şi transformarea europenilor, în mutanţi – fără tradiţie, fără memorie, fără identitate şi fără viitor. Cum zicea bunică-mea, cu o vorbă românească: fără rost şi fără Dumnezeu.
P.S. Ziua naţională a Greciei e de Bunavestire. Perseverenţa cu care se neagă apartenenţa creştină fondatoare a Europei şi se urmăreşte exterminarea ei e diabolică.
Ca de obicei, la noi nu există dezbatere naţională, serioasă, responsabilă, pe o temă fundamentală. Nu trebuie să redevenim un popor, trebuie să rămânem o populaţie. Dar vine primăvara, învierea pascală. NIHIL SINE DEO!
Publicat în Categoria Gura fără mine, Credinţă, Criza financiară, Eveniment, Externe, FMI BM, Galeria de succesuri, Grecia, Guvern, Libertate universală, Maxima zilei, Monumentus altus, Oroare, Poz(n)e, PR, Presa, Romanian Psycho, România profundă, Solidaritate, Stupid Service, UE, Ţigănie | 39 Comments »
Acum răsfoiești arhivele pentru categoria Libertate universală.

References: CSM 
 CSM 
 CSM 
 CSM 
 CCR 
 CSM 
 CSM